**NGUZO**

**12**

**ZA UANAFUNZI**

***‘Namna ya kuibua thamani ndani yako kupitia mafunzo’***

***Adv.Isaack Zake na Daniel Zake***

**NGUZO 12 ZA UANAFUNZI**

***Adv.Isaack Zake FEB. 2020***

S.L.P. 62605, Dar Es Salaam Tanzania

Barua pepe; zakejr@gmail.com

 info@isaackzake.co.tz

 [www.isaackzake.co.tz](http://www.isaackzake.co.tz)

Simu; +255 (0) 713 888 040

**ISBN 978 – 9976 – 5621 – 1 – 8**

Kimechapwa na: PROSPER PRINTING COMPANY

UBUNGO DSM TANZANIA.

 MKURUGENZI: +255-713-212 440;

Hairuhusiwi kunakili, kuchapisha au kutumia sehemu yoyote ya kitabu hiki kwa namna yoyote ile iwayo kama kutafsiri, elektroniki, maigizo ya sanaa ikiwemo njia nyingine yoyote ile isiyo halali kisheria ambayo haikutajwa hapa pasipo na kibali cha maandishi toka kwa waandishi isipokuwa kwa matumizi ya dondoo fupi fupi tu kama rejea. Mawasiliano ya kuomba kibali yapitishwe kwenye anwani iliyotajwa hapo juu.

**YALIYOMO**

[**UTANGULIZI** 4](#_Toc35978757)

[**NGUZO YA 1** 12](#_Toc35978758)

[**Ifahamu / Itambue asili yako** 12](#_Toc35978759)

[**NGUZO YA 2** 20](#_Toc35978760)

[**Uadilifu** 20](#_Toc35978761)

[**NGUZO YA 3** 32](#_Toc35978762)

[**Hekima, Maarifa na Ufahamu** 32](#_Toc35978763)

[**NGUZO YA 4** 40](#_Toc35978764)

[**Nani amekusukuma kusoma?** 40](#_Toc35978765)

[**NGUZO YA 5** 46](#_Toc35978766)

[**Kwa nini unasoma unachosoma?** 46](#_Toc35978767)

[**NGUZO YA 6** 52](#_Toc35978768)

[**Jenga maono ya mwisho ukiwa mwanzo** 52](#_Toc35978769)

[**NGUZO YA 7** 59](#_Toc35978770)

[**Chagua watu wa kuambatana nao** 59](#_Toc35978771)

[**NGUZO YA 8** 67](#_Toc35978772)

[**Jiunganishe na Mungu wako wakati wote** 67](#_Toc35978773)

[**NGUZO YA 9** 75](#_Toc35978774)

[**Kubali kulipa Gharama** 75](#_Toc35978775)

[**NGUZO YA 10** 83](#_Toc35978776)

[**Lenga maarifa na ujuzi katika elimu na hekima** 83](#_Toc35978777)

[**NGUZO YA 11** 89](#_Toc35978778)

[**Fahamu juu ya kipimo halisi cha elimu yako** 89](#_Toc35978779)

[**NGUZO YA 12** 99](#_Toc35978780)

[**Tatua matatizo ili kukaa kwenye nafasi yako** 99](#_Toc35978781)

# **UTANGULIZI**

*‘Mfalme akamwambia Ashpenazi, mkuu wa matowashi wake awalete baadhi ya wana wa Israeli, wa uzao wa kifalme, na wa uzao wa kiungwana; vijana wasio na mawaa, wazuri wa uso, wajuzi wa hekima, werevu kwa sababu ya maarifa yao, wenye kufahamu elimu, watakaoweza kusimama katika jumba la mfalme; tena alimwambia awafundishe elimu ya Wakaldayo, na lugha yao.*

*Huyo mfalme akawaagizia posho ya chakula cha mfalme, na ya divai aliyokunywa, akaagiza walishwe hivyo muda wa miaka mitatu; ili kwamba hatimaye wasimame mbele ya mfalme. Basi katika hao walikuwapo baadhi ya wana wa Yuda, Danieli, na Hanania, na Mishaeli, na Azaria. Mkuu wa matowashi akawapa majina; alimwita Danieli, Belteshaza; na Hanania akamwita Shadraka; na Mishaeli akamwita Meshaki; na Azaria akamwita Abednego. Lakini Danieli aliazimu moyoni mwake ya kuwa hatajitia unajisi kwa chakula cha mfalme, wala kwa divai aliyokunywa; basi akamwomba yule mkuu wa matowashi ampe ruhusa asijitie unajisi.*

*Basi Mungu alimjalia Danieli kupata kibali na huruma machoni pa huyo mkuu wa matowashi. Mkuu wa matowashi akamwambia Danieli, Mimi namwogopa bwana wangu, mfalme, aliyewaagizia ninyi chakula chenu na kinywaji chenu; kwa nini azione nyuso zenu kuwa hazipendezi kama nyuso za vijana hirimu zenu? Basi kwa kufanya hivyo mtahatarisha kichwa changu mbele ya mfalme. Ndipo Danieli akamwambia yule msimamizi, ambaye mkuu wa matowashi amemweka juu ya Danieli, na Hanania, na Mishaeli na Azaria, tafadhali utujaribu sisi watumishi wako muda wa siku kumi; na watupe mtama tule, na maji tunywe. Kisha nyuso zetu zitazamwe mbele yako, na nyuso za wale vijana wanaokula chakula cha mfalme; ukatutendee sisi watumishi wako kadiri ya utakavyoona. Basi akawasikiliza katika jambo hilo, akawajaribu siku kumi. Hata mwisho wa zile siku kumi nyuso zao zilikuwa nzuri zaidi, na miili yao ilikuwa imenenepa zaidi, kuliko wale vijana wote waliokula chakula cha mfalme. Basi yule msimamizi akaiondoa posho yao ya chakula, na ile divai waliyopewa wanywe, akawapa mtama tu.*

*Basi kwa habari za hao vijana wanne, Mungu aliwapa maarifa na ujuzi katika elimu na hekima; Danieli naye alikuwa na ufahamu katika maono yote, na ndoto. Hata mwisho wa siku zile alizoziagiza mfalme za kuwaingiza, mkuu wa maowashi akawaingiza mbele ya mfalme Nebukadreza. Naye mfalme akazungumza nao; na miongoni mwao wote hawakuonekana waliokuwa kama Danieli, na Hanania, na Mishaeli, na Azaria; kwa hiyo wakasimama mbele ya mfalme. Na katika kila jambo la hekima na ufahamu alilowauliza mfalme, akawaona kuwa walifaa mara kumi zaidi ya waganga na wachawi waliokuwa katika ufalme wake. Tena Danieli huyo akadumu huko hata mwaka wa kwanza wa mfalme Koreshi.***Danieli.1:3-21**

Karne ya 21 dunia imekumbwa na changamoto ya ongezeko kubwa la watu wasio na ajira. Tatizo hili limekuwepo hasa baada ya maendeleo ya kisayansi na teknolojia kushika kasi kubwa sana na kusababisha watu kuuondolewa katika utendaji kazi wa siku kwa siku na kuchukuliwa nafasi na mashine mbalimbali.

Serikali mbalimbali za dunia zinabuni mipango, sera na sheria ili kuwezesha watu wao kupata ajira lakini bado changamoto ni kubwa sana. Tunaona wimbi kubwa la wahamiaji kutoka maeneo mbalimbali ya Afrika, Mashariki ya Kati na kwengine wakikimbilia nchi za magharibi kutafuta kazi ili kujikimu kimaisha. Takwimu za ongezeko la watu duniani zinashika kasi sana, kwa sasa inakadiriwa uwepo wa takribani wakazi wa dunia Bilioni 7.7 na bado changamoto ni nyingi sana za kuweza kutimiza mahitaji ya wakaazi hawa. Malengo ya dunia kuhusu elimu yanazidi kufikiwa kwa watu wengi kuhitimu ngazi mbalimbali za elimu kuanzia msingi hata vyuo vikuu lakini hakuna tumaini juu ya kazi za ajira au kujiajiri kwa watu hawa.

Pamekuwa na kelele pia kwa watu mbalimbali ya kwamba kuna shida katika mfumo wa elimu ambao tumeurithi kutoka kwa wakoloni. Hii ni sehemu mojawapo ambayo mataifa hasa ya Kiafrika yanapaswa kutafakari upya mfumo wa elimu ili kuwezesha wakazi wake kupata ukombozi wa kifikra na kulisaidia bara hili kupiga hatua za kimaendeleo.

Pamoja na jitihada zote za kuwezesha kusaidia namna bora za kukabiliana na changamoto hizi za kielimu na ukosefu wa ajira bado tatizo linazidi kuongezeka zaidi na zaidi.

Hatahivyo lipo suluhisho juu ya kizazi hiki na vingine vingi vijavyo kwa kufuata kanuni juu ya mfumo wa elimu jinsi zilivyoweza kufanya kazi katika nyakati za utawala wa Babeli kwa namna zilivyowekwa kumbukumbu kupitia kitabu cha Danieli.

Katika kitabu hiki tunakwenda kuzichambua nguzo 12 kama zilivyoainishwa katika maandiko haya na kuwa msaada zaidi kwa mwanafunzi wa ngazi yoyote ambaye angependa kujifunza na kuleta mabadiliko kwa maisha yake binafsi na dunia yote kwa ujumla. Nguzo hizi 12 za Uanafunzi ni kwa ajili ya mtu yeyote anayetaka kujifunza iwe katika mfumo rasmi wa elimu au usio rasmi bado zinaweza kufanya kazi kwake na kuleta mabadiliko anayotarajia. Hivyo haijalishi kama umeenda shule rasmi au hapana bado maarifa haya yatakuwa msaada sana kwa jambo lolote ambalo unapeda kujifunza.

Karibu ufuatane na waandishi **Isaack Zake** na **Daniel Zake** katika kuzichambua na kuzisimika nguzo hizi ndani ya fikra zako.

**27 Februari 2020**

*Endelea zaidi kwa kununua nakala yako ili kuzijenga nguzo hizi muhimu….*

Unaweza kuendelea kujifunza zaidi kupitia makala mbalimbali, vitabu na semina au makongamano ambayo waandishi wanaendelea kutoa maarifa ya aina hii kupitia mtandao wa [www.isaackzake.co.tz](http://www.isaackzake.co.tz) pia unaweza kuwasiliana na waandishi kwa nia ya kupata ufafanuzi au kupata huduma za mafundisho ikiwa ni binafsi au kikundi kwa kuandika barua pepe ya info@isaackzake.co.tz au zakedany@yahoo.com

Endapo maarifa haya yamekusaidia kupiga hatua na kubadilisha maisha yako, unaweza kuandika ushuhuda wako na kuutuma kwa barua pepe ya info@isaackzake.co.tz ili kuwasaidia na wengine waweze kuendelea kujifunza zaidi.

tunakutakia mafanikio sana katika safari ya kujifunza eneo lolote la kimaarifa. Kila la heri.